La taula redona “Moviments Socials i Siderúrgia” dóna inici als actes del programa 100 Anys de Siderúrgia
05 d’abril 2017

![Imagen 1](/media/bsunyodk/96_c_cartel100anos.jpg)![Imagen 2](/media/ecrfnf4u/96_c_cartel100anos2.jpg)

​![](/media/g0lhyfsy/96_c_mesa-redonda-siderurgia2.jpg)  
  

Els actes en commemoració del centenari de la siderúrgia van començar ahir dimarts 4 d'abril amb la celebració d'una taula redona sobre _Moviments Socials i Siderúrgia_ en la que participaren representants de CCOO, UGT, CGT, Fundació Treballadors de la Siderúrgia i Arcelor. Moderada per Enrique Ruiz, a la conferència van assistir l'alcalde de Sagunt, Quico Fernández, i membres de l'Equip de Govern, així com de l'Oposició.

Fernández va aprofitar l'ocasió per a agrair els participants d'esta taula i els col·laboradors dels diversos actes per la celebració d'este centenari ja que la siderúrgia “**forma part de la història del nostre municipi, forjada com una ciutat diversa i plena d'oportunitats**”. Afegeix que esta “**és una etapa fonamental de la nostra història més recent ja que suposa una espècie de re-fundació de la ciutat amb el naixement del Port, una ciutat de pedra i ferro**”. A més amb esta celebració, diu Fernández que es podrà transmetre “**el sentit de la nostra història a les noves generacions que no van viure aquella època, no amb vocació nostàlgica sinó cercant allò que suposa una història humana de valors i de búsqueda de drets dels treballadors, d'igualtat i de justícia**”.

![](/media/pixf4lmw/96_c_nuevamesa-redonda-siderurgia.jpg)  
  

Esta taula redona forma part d'un ampli programa per a commemorar el centenari de la siderúrgia en el qual se celebraran altres taules, així com conferències, exposicions, cinema, música i que s'estendrà fins a desembre. Com a plat fort, la companyia Passió per Sagunt posarà en escena els dies 27, 28 i 29 d'octubre l'obra _La Ciudad Factoria_ amb text d'Albert Forment i dirigida per Amparo Vayá.

Els actes continuen hui amb la conferència _Els Bombardejos de la Siderúrgia en la Guerra Civil_ a les 19 h en el Casino Vell, impartida per José Manuel Palomar, i amb la gravació del programa de ràdio _Nunca serás tan joven_ d'Onda Vasca dissabte 8 d'abril de 12 a 14 h.

![](/media/dg5jyah2/96_c_mesa-redonda-siderurgia3.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-taula-redona-moviments-socials-i-siderurgia-dona-inici-als-actes-del-programa-100-anys-de-siderurgia/ "Facebook")
*   [](http://twitter.com/share?url=https://aytosagunto.es/va/actualitat/la-taula-redona-moviments-socials-i-siderurgia-dona-inici-als-actes-del-programa-100-anys-de-siderurgia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-taula-redona-moviments-socials-i-siderurgia-dona-inici-als-actes-del-programa-100-anys-de-siderurgia/ "Linked In")
*   [](mailto:?body=https://aytosagunto.es/va/actualitat/la-taula-redona-moviments-socials-i-siderurgia-dona-inici-als-actes-del-programa-100-anys-de-siderurgia/)